མཐོ་སློབ་ཁག་གི་ངོས་ནས་རང་མི་རིགས་ཀྱི་རིག་གནས་ཁག་རྒྱུན་འཛིན་ཐོགཁ་ཚ་དགོས་གཏུག་གི་ཐོག་ནས་ཕྱིའི་རིག་གནས་ལེན་དགོས་པ་ནི།ཚན་རིག་དང་ལག་རྩལ་སོགས་འཚོ་བ་དངོས་ལ་ཕན་པའི་རིག་གནས་ཁག་གཙོ་བོར་གྱུར་ཡོད།མཐོ་སློབ་ཁག་གི་སློབ་ཚན་གྱི་ཐོག་ནས་དེང་དུས་དང་མཐུན་ཞིང་།བོད་མི་རིགས་ཀྱི་མ་འོངས་པའི་མདུན་ལམ་ལ་སྨན་པའི་སློབ་ཚན་ཁག་ལེན་མ་ཐུབ་པར།སློབ་ཐོན་མཛད་སྒོའི་ཐོག་ཞྭ་མོ་ནག་པོ་དར་སོ་ཆེན་པོ་ཞིག་ཏུ་གྱུར་པ་ཙམ་གྱིས།མཐོ་སློབ་སློབ་ཐོན་པ་དེ་དག་གི་རྒྱུད་ལ་ཤེས་ཡོན་གྱི་ནུས་པ་ཆ་ཚང་ཡོད་པ་ཞིག་ཏུ་གྱུར་ཡོད་པ་གང་ཡང་མཚོན་མི་ཐུབ།སྤྱིར་ཞྭ་མོ་ནག་པོ་དར་སྲོལ་དེ་འཛམ་གླིང་ཤར་ནུབ་ཕལ་མོ་ཆེར་བྱུང་ཡོད་པ་ཞིག་ཡིན་ཚོད་ལ་བརྟེན།བོད་པས་ཞྭ་མོ་ནག་པོར་དང་འདོད་བྱས་པ་མི་འགྲིག་པ་ཞིག་མིན་ནའང་།ཞྭ་མོ་ནག་པོ་ལ་དགའ་བ་ཙམ་ལས་ནང་རིག་གནས་ཐོག་ནས་བོད་ཀྱི་རིག་གནས་གཞིར་བཟུང་ཐོགམི་རིགས་གཞན་གྱི་རིག་གནས་ཀྱི་དྭངས་བཅུད་ལེན་ཐུབ་མེད་ན།ཞྭ་མོ་ནག་པོ་དེ་ཡང་པར་ལེན་ཁང་གི་ཆས་གོས་དང་གཅིག་མཚུངས་སུ་མཐོང་།